૧૯૭૧ની લોકસભાની ચૂંટણી પછીની મુદતમાં ઇન્દિરા ગાંધીનો શાસક તરીકેનો ચહેરો અલગ હતો. સવર્ત્રય એકાધિકારશાહી, તુમાખી અને ચાપલૂસી નજરે પડતાં હતાં. કોઈ લોકતાંત્રિક સંસ્થાની આમન્યા જાળવવામાં નહોતી આવતી અને ઇન્દિરા ગાંધીનો વિરોધ કરનારાઓને ગરીબવિરોધી તરીકેનું લેબલ ચોડીને બદનામ કરવામાં આવતા હતા જેમ આજે વિરોધીઓને દેશદ્રોહી તરીકે ઓળખાવવામાં આવે છે. કૉન્ગ્રેસ અને કૉન્ગ્રેસીઓ ઇન્દિરા ગાંધીના ગુલામ બની ગયાં હતાં.